Prioritate: 2 – O regiune prietenoasă cu mediul

Obiectiv de politică:  2 – O Europă mai verde, rezilientă, cu emisii reduse de dioxid de carbon care trece la o economie cu zero emisii de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice si adaptării la acestea, a prevenirii și gestionării riscurilor și a mobilității urbane sustenabile

Fond: FEDR

Obiectiv specific: RSO 2.7 - Intensificare acțiunilor de protecție și conservare a naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare

Operaţiunea: Intensificare acțiunilor de protecție și conservare a naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare prin investiții în infrastructura verde-albastră.

Apel de proiecte: PRSM/536/PRSM\_P2/OP2/RSO2.7/PRSM\_A13

**Precizări procedurale şi instrucţiuni de completare a grilei de evaluare tehnică şi financiară**

În termen de 2 zile lucrătoare de la comunicarea listei experţilor independenţi de către prestatorul serviciilor de evaluare tehnică şi financiară, prin referat intern, vor fi desemnați experții SESC care vor primi rolurile de președinte și/sau secretar, precum şi experţii independenti responsabili cu evaluarea tehnică şi financiară, conform listei furnizate de prestator.

Evaluarea cererilor de finanțare se va efectua în ordinea cronologică a depunerii proiectelor.

Evaluarea demarează odată cu semnarea declarațiilor de confidențialitate și imparțialitate și a declarațiilor privind conflictul de interese de către toți membrii comisiei de evaluare, în sistemul informatic MySMIS2021/SMIS2021+.

Evaluarea tehnică și financiară se realizează de către comisiile de evaluare, în conformitate cu criteriile de evaluare tehnică și financiară, în condițiile prevăzute în Ghidul Solicitantului.

În maximum 5 zile lucrătoare, evaluatorii vor analiza cererea de finanţare și anexele aferente acesteia, inclusiv documentația tehnică/ tehnico-economică, pe baza grilelor de verificare atașate ghidului solicitantului aplicabil fiecărui apel.

Astfel, evaluatorii vor completa grila pentru verificarea PT şi grila ETF.

Evaluatorii vor justifica acordarea punctajelor/ depunctarea, după caz, la fiecare din criteriile/ subcriteriile analizate.

Justificările trebuie să fie clare, succinte, cu referințe precise la CF/documentaţie tehnică analizată.

Fiecare evaluator va verifica criteriile de evaluare specifice competențelor pentru care a fost cooptat în comisia de evaluare.

După parcurgerea integrală a grilelor, comisia de evaluare poate solicita clarificări, cu respectarea cerințelor și a termenelor menţionate în solicitările de clarificări, cu condiția ca, prin clarificările solicitate, să nu încalce principiul tratamentului egal și nediscriminării.

Astfel, termenul de răspuns la solicitările de clarificări este de maximul 5 zile lucrătoare, în funcţie de complexitatea solicitării.

Scrisoarea de clarificări va cuprinde și informațiile referitoare la efectuarea vizitei pe teren, inclusiv documentele necesare.

Vizita pe teren se va realiza în maximum 15 zile lucrătoare de la transmiterea primei solicitări de clarificări.

La vizita pe teren vor participa secretarul sau președintele și evaluatorul tehnic, vizita se va desfășura la locul de implementare propus în cererea de finanțare cu scopul de a confrunta informațiile prezentate în cererea de finanțare și anexele acesteia (documente de proprietate, documentații tehnico-economice, etc.) cu realitatea în teren şi va dura 1 zi lucrătoare.

Verificarea răspunsului la solicitarea de clarificări se va realiza în maximum 5 zile lucrătoare calculate din ziua lucrătoare imediat următoare transmiterii răspunsului.

Rezultatele evaluării tehnice și financiare se comunică electronic solicitantului/ liderului de parteneriat, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte.

Grilele de evaluare tehnică și financiară se completează și se generează în sistemul informatic MySMIS2021/SMIS2021+.

Evaluatorii vor încărca în sistem atât grilele ETF cât şi grilele de verificare PT.

În cazul în care președintele comisiei de evaluare constată o variație de cel puțin 30% între punctajele acordate de experții desemnați pentru evaluare, pentru același subcriteriu/ criteriu din cuprinsul grilei de evaluare, intervine medierea care va fi realizată de către șeful SESC prin confruntarea opiniilor/punctajelor membrilor comisiei.

În situaţii excepţionale, în care șeful SESC nu reuşeşte medierea în vederea obţinerii consensului, șeful SESC poate propune reevaluarea CF de către un alt evaluator pentru verificarea criteriului/ criteriilor din grilă pentru care nu s-a obţinut consensul.

**IMPORTANT!!!**

**Criteriile/aspectele relevante avute în vedere pentru a asigura cel mai bun raport între cuantumul sprijinului, activitățile desfașurate și îndeplinirea obiectivelor specifice sunt cele referitoare la contribuția operațiunii la realizarea obiectivelor specifice aferente priorităților programului, corelarea bugetului cu activitățile, obiectivele propuse prin proiect, precum și calitatea documentației tehnice.**

**Aceste aspecte trebuie verificate în etapa de evaluare tehnico-financiară de către evaluatorii independeţi.**

**Grila pentru evaluarea tehnică şi financiară**

1. **Contribuţia proiectului la realizarea obiectivului specific 2.7 aferent Priorității 2 din Programul Regional Sud-Muntenia 2021-2027**

Documente verificate:

- cererea de finanţare

- documentaţia tehnico-economică

Punctajul pentru acest criteriu se obţine prin însumarea punctajelor acordate pentru subcriteriile 1.1, 1.2, 1.3 ,1.4 şi 1.5.

* 1. **Populația care are acces la infrastructuri verzi noi sau îmbunătățite**

Pentru acest subcriteriu se poate alege o singură opțiune.

Se va verifica în documentația depusă, calculul privind estimarea valorii indicatorului RCR95 - Populația care are acces la infrastructuri verzi noi sau îmbunătățite.

Se va lua în calcul numărul de persoane care locuiesc într-o rază de 2 km față de infrastructura verde creată/ îmbunătățită si care au acces la infrastructură respectivă.

* 1. **Suprafaţa infrastructurii verzi care beneficiază de sprijin**

Se va alege una din ipoteze.

În cazul cererilor de finanțare cu suprafețe aflate în mai multe locații suprafața terenului obiect al investiției se va obține prin însumarea suprafețelor.

Cererile de finanțare care propun mai puțin de 2500 mp vor fi respinse de la finanțare.

**1.3 Creșterea suprafeței de spațiu verde pe cap de locuitor după implementarea proiectului**

Se alege una din ipoteze.

Se va verifica pe baza informaţiilor din cererea de finanţare și din documentația tehnico-economică.

**1.4**. **Accesibiltate**

Se va alege una din ipoteze.

Se va verifica pe baza informaţiilor din cererea de finanţare, din documentația tehnico-economică.

În cazul în care proiectul include mai multe terenuri ce urmează a fi amenajate ca spații verzi/vizează reabilitarea mai multor terenuri, accesibilitatea se va calcula pentru fiecare teren /suprafață. Punctajul final se va calcula ca medie aritmetică a acestora. Rotunjirea punctajului se va face la punctajul superior.

**1.5**. **Contribuţia proiectului la furnizarea serviciilor ecosistemice**

Se va alege una din ipoteze.

Se va verifica pe baza informaţiilor din cererea de finanţare, din documentația tehnico-economică.

Exemple de servicii ecosistemice pot fi: retenția apei pluviale, reducerea efectelor eroziunii cauzate de diverși factori de mediu, îmbunătățirea calității apei și a aerului, reținerea carbonului, activități recreative, răcire urbană, reducerea poluării fonice, creșterea biodiversității, valori recreative adăugate etc.)

**2. Calitatea şi maturitatea proiectului**

**2.1. Calitatea/coerența documentaţiei tehnico-economice, faza PT, metodologia de implementare**

Punctajul pentru acest criteriu se obţine prin însumarea punctajelor acordate pentru subcriteriile a), b) şi c).

Se va avea în vedere verificarea din Grila PT.

**2.2. Calitatea bugetului, concordanța buget/deviz**

Se va verifica în documentația tehnico-economică, cererea de finanțare, bugetul proiectului.

Punctajul pentru acest criteriu se obţine prin însumarea punctajelor acordate pentru subcriteriile a), b) şi c).

**2.3. Maturitatea proiectului**

Se va verifica existenţa contractului de execuţie lucrări.

**3.Respectarea principiilor privind dezvoltarea durabilă, egalitatea de şanse, de gen, nediscriminarea și accesibilitatea**

**3.1. Egalitatea de şanse, de gen, nediscriminarea și accesibilitatea (vor fi punctate doar acele măsuri suplimentare faţă de minimul legislativ de asigurare a respectării egalităţii de şanse, gen, nediscriminării, accesibilității).**

Se verifica în cererea de finanțare și documentația tehnică. Punctajul este cumulativ.

**3.2. Dezvoltare durabilă şi eficienţă energetică**

Se verifica în cererea de finanțare și documentația tehnică. Punctajul este cumulativ.

**4. Capacitatea financiară și operațională a solicitantului**

**4.1. Capacitatea financiară a solicitantului**

Se verifică situaţiile financiare.

Se va selecta o singură opţiune.

**4.2. Capacitatea operaţională a solicitantului**

Se verifică cererea de finanţare.

Se va selecta o singură opţiune.

**5. Complementaritatea proiectului cu alte investiții**

Se verifică în cererea de finanţare.

Punctajul este cumulativ.

**6. Contribuția proiectului la neutralitatea climatică (informaíile se vor prelua din documentația privind imunizarea la schimbările climatice, anexată ghidului solicitantului)**

Se verifică documentația de imunizare la schimbările climatice. Se alege una din ipoteze.

**7. Contribuția proiectului la reziliența în fața schimbărilor climatice**

Se verifică documentația de imunizare la schimbările climatice.

Se alege una din ipoteze.

**8. Caracterul integrat al proiectului**

Se verifică cererea de finanţare şi documentaţia tehnică.

Punctajul este cumulativ.

Notarea cu 0 a unui criteriu sau subcriteriu nu duce la respingerea proiectului.

Punctajul minim de calitate este de 50 de puncte. Proiectele care vor obține mai puțin de 50 de puncte vor fi respinse.